
Κάθε φορά που η κυβέρνηση ανακοινώνει µέτρα για περιορισµότης 
μετάδοσης του κορωνοϊού, ακούµε µέτρα αστυνόμευσης αντί επενδύσεις 
για τη δημόσια υγεία. Ενώ η Κύπρος βρίσκεται περίπου στον µέσο όρο 
της ΕΕ σε ότι αφορά την εµβολιαστική κάλυψη του πληθυσμού, το 
κράτος επανέρχεται µε νέα διχαστικά µέτρα, αντί να φροντίσει να έχουν 
όλοι/ες οι κάτοικοι του νησιού υγειονομική κάλυψη. Η κυβέρνηση 
µετέτρεψε ένα µέσο προστασίας όπως το εμβόλιο σε µέσο τιμωρίας, 
στερώντας την κοινωνικοποίηση από όσα άτοµα δεν έχουν εµβολιαστεί. 


Με αυτόν τον τρόπο το µόνο που καταφέρνει είναι να εκθρέφει τον 
φασισμό και τη θρησκοληψία. Αυτό καταγράφηκε µε τον εντονότερο 
τρόπο στα δηµόσια σχολεία τις προηγούμενες µέρες, µε προπηλακισμούς 
εκπαιδευτικών, εμπρησμούς σχολικών αιθουσών και τοποθέτηση 
εκρηκτικών μηχανισμών. Φαινόμενα άκρως ανησυχητικά, τα οποία 
καλλιεργεί η στηµένη κόντρα ανάµεσα στο δίπολο κυβέρνησης - 
αρνητών. Και οι δύο πλευρές αποτελούν µέρος του προβλήματος, και η 
διογκωμένη σύγκρουση μεταξύ τους αποτρέπει την έκφραση κοινωνικής 
αντίδρασης στην αυταρχική, ακροδεξιά πολιτική της κυβέρνησης. 


Η χρέωση των ταρἰά ἴεςίς και η µείωση της προσβασιµότητας µε τη 
λειτουργία λιγότερων σημείων ελέγχου, έρχονται να προστεθούν στο 
αυξανόμενο κόστος διαβίωσης, µε τον πληθωρισμό να αγγίζει το 4,526. 
Καθημερινά βλέπουμε να αυξάνεται η τιµή στα είδη πρώτης ανάγκης, 
κάτι που επηρεάζει προφανώς δυσανάλογα εµάς, την εργατική τάξη, τα 
κατώτερα κοινωνικά στρώματα. Ενόσω οι τιµές ανεβαίνουν, οι μισθοί είτε 
παραμένουν στάσιµοι είτε μειώνονται και οι συνθήκες εργασίας γίνονται 
όλο και πιο ελαστικές, πιεστικές και δύσκολες, όπως είδαµε µε ιδιαίτερη 
ένταση τον τελευταίο καιρό στον χώρο της εκπαίδευσης και της υγείας. 


Την ίδια ώρα που εμείς αγωνιούµε αν θα έχουµε να πληρώσουμε το 
ενοίκιο και το ρεύμα στο τέλος του µήνα, οι µεγαλοεπιχειρηµατίες και οι 
πολιτικοί εκμεταλλεύονται την εργασία µας, λεηλατούν την κοινή µας 
Φυσική και πολιτιστική κληρονομιά και συνεχίζουν να πλουτίζουν µε κάθε 
πιθανό τρόπο. Ο κρατικός μηχανισμός και η διεφθαρμένη ελίτ 
προσπαθούν µε νύχια και µε δόντια να αποφύγουν οποιαδήποτε 
πιθανότητα λογοδοσίας για τα οικονομικά σκάνδαλα και τη διαφθορά, η 
οποία έχει διαβρώσει ολόκληρο τον κοινωνικό ιστό. Τα ΡαπάοΓα Ραρείς, τα 
οποία περιλάμβαναν προσωπικές αναφορές στον Νίκο Αναστασιάδη και 
το δικηγορικό του γραφείο, πέρασαν και δεν ακούμπησαν. 


Παράλληλα, η έµμφυλη βία κανονικοποιείται κοινωνικά, αφού τόσο τα 
σεξιστικά σχόλια και επιθέσεις στη Βουλή, όσο και οι υποθέσεις 
γυναικοκτονιών και οι υποθέσεις βιασμών από πολιτικά πρόσωπα, 
ιεράρχες και όχι µόνο, διέπονται από την ίδια έλλειψη λογοδοσίας και 
ουσιαστικής δικαιοσύνης. Επιπλέον, ουδεµία δίωξη έχει ασκηθεί για την 
αστυνομική βαρβαρότητα της Ί2ης Φλεβάρη, παρά το γεγονός ότι το 
πόρισμα της ΑΑΔΙΠΑ βρίσκεται εδώ και µήνες ενώπιον της Νομικής 
Υπηρεσίας. 


Προσπαθώντας να αποπροσανατολίσει τις µάζες από τα τεράστια αυτά 
προβλήµατα και την απροθυµία/ανικανότητά της να τα αντιμετωπίσει, η 
κυβέρνηση παίζει ξανά το χαρτί της ξενοφοβίας και του ρατσισμού, 
στοχοποιώντας µετανάστεζ/τριες, κηρύσσοντας «κατάσταση έκτακτης 
ανάγκης», προβάλλοντας στατιστικά τα οποία ουδόλως ανταποκρίνονται 
στην πραγματικότητα. Πολύ πιθανόν στους αριθμούς που µας αράδιασε 
πρόσφατα ο υπουργός Εσωτερικών να συμπεριλαμβάνονται και οι 
«κυπριοποιηµένοι επενδυτές» που έλαβαν χρυσά διαβατήρια. 


Το προσφυγικό πρόβλημα εργαλειοποιείται και σε σχέση µε το Κυπριακό, 
καθώς προβάλλεται ο ανυπόστατος ισχυρισμός ότι «η Τουρκία στέλνει 
εδώ τους πρόσφυγες για να αλλοιώσει τον δημογραφικό χαρακτήρα της 
Κύπρου». Το ότι κάποιοι θησαυρίζουν από τις µεταναστευτικές ροές και οι 
τρόποι µετους οποίους κάποιοι άλλοι εκμεταλλεύονται αυτά τα ευάλωτα 
άτοµα ως φτηνά εργατικά χέρια, ουδέποτε προβάλλονται στα σχετικά 
ρεπορτάζ. 


Επικαλούμενο τον ισχυρισμό ότι επιχειρεί να περιορίσει αυτές τις ροές 
προς την Κύπρο, το κράτος κάνει τα πάντα για να μετατρέψει την 
Πράσινη Γραμμή σε σκληρό σύνορο. Ο αποτυχηµένος φράκτης στον 
Αστροµερίτη έχει πλέον επεκταθεί και σε άλλες κοινότητες κοντά στη 
Νεκρή Ζώνη, ενώ στο οδόφραγµα Λήδρας/! οκπιᾶςί, εγκαταστάθηκαν 
μόνιμες καγκελόπορτες. Όλα αυτά εν µέσω καλοστηµένων θεαµάτων από 
το βαθύ κράτος, ώστε να αποποιηθεί των ευθυνών του για τη 
διχοτόμηση ο Αναστασιάδης, και ενώ χάνεται και η περίκλειστη πόλη της 
Αμμοχώστου, το µόνο κομμάτι του Κυπριακού το οποίο η 
ελληνοκυπριακή κοινότητα θεωρούσε «δεδομένο» για επιστροφή. 


Η απροθυµία των ηγεσιών σε νότο και βορρά (ή ένθεν και ένθεν της 
Πράσινης Γραμμής) για συνεργασία, έγινε πέρα για πέρα ξεκάθαρη τόσο 
στις φονικές πυρκαγιές του Ιούλη, όσο και στην πετρελαιοκηλίδα στα 
ανοιχτά της Καρπασίας τον Αύγουστο. Το περιβάλλον έτσι κι αλλιώς 
ουδέποτε ήταν προτεραιότητα για το κράτος. Κι όσο κι αν υπόσχονται 
περιφερειακές πρωτοβουλίες για προστασία του, η αλήθεια είναι πως η 
ελίτ αντιμετωπίζει τη φυσική µας κληρονομιά ως ένα ακόµα µέσο 
πλουτισμού. Μόνο έτσι μπορούν να εξηγηθούν τα παραθυράκια 
«ανάπτυξης» που περιέχονται στα προτεινόμενα σχέδια για τη 
Χερσόνησο του Ακάµα και τα στραβά µάτια στις Πλάτρες, για χάρη 
µεγαλοεπιχειρηµατία ανάπτυξης γης. 

Όλα τα πιο πάνω συνθέτουν ένα δυστοπικό σκηνικό, στο οποίο 
οφείλουμε να αντιδράσουµε. Στις 18 Δεκεμβρίου, φωνάζουµε ξανά Ὡς 
Δαμέ" και διεκδικούµε: 


ὦ Τέλος στη συνεχιζόμενη διαχείρηση της πανδηµίας µε όρους 
καταστολής αντί περίθαλψης και φροντίδας. Πραγµατικές επενδύσεις στη 
δηµόσια και δωρεάν υγεία για ολόκληρο τον πληθυσμό, ντόπιους και 
μετανάστες. 

ὦ Ὑγεία χωρίς αποκλεισμούς. Ελεύθερη και διευκολυµένη πρόσβαση σε 
εμβόλια και ράπιντ τεστ χωρίς όρους ή αντίτιµο. 


ὦ Τέλος στους αποκλεισμούς από χώρους καθημερινών αναγκών και 
Ψυχαγωγίας βάση εµβολιαστικής κατάστασης. 

ὦ Τέλος στον πόλεμο ενάντια στους μετανάστες: Να κλείσουν τα 
στρατόπεδα συγκέντρωσης. Άμεση και δίκαιη εξέταση όλων των 
αιτήσεων ασύλου, αξιοπρεπείς συνθήκες διαβίωσης και εργασίας για 
όλους. 

ὦ Τέλος στη διχοτοµική πολιτική και στις πολιτικές Νουρή πίσω από τις 
οποίες κρύβεται η διαφθορά και η οικονομική αφαίμαξη του τόπου. 
Αφαίρεση των συρματομπλεγμάτων που τοποθέτησε το ΥΠΕΣ στην 
Πράσινη Γραμμή και της σιδερένιας καγκελόπορτας στο οδόφραγµα 
Λήδρας/! οκεππαςί. Διεκδικούμε µια Κύπρο ενωμένη ομοσπονδιακή. 

ὦ Τέρμα στη λεηλασία της φυσικής και πολιτιστικής κληρονομιάς του 
τόπου. 


ὦ Τέλος στην απαγόρευση διαδηλώσεων. 


Ὁ; Πα να συνεχίσουμε να αντιστεκόµαστε στον αυταρχισµό και την 
καπιταλιστική βαρβαρότητα. Για να συνεχίσουμε να ανοίγουμε δρόμους 
εκεί που δεν υπάρχουν. 

δὴ Όπως πάντα, καλούμε όσες παρευρεθούν στην κινητοποίησή µας να 
φοράνε προστατευτικές μάσκες και να κρατούν αποστάσεις. Θρησκευτικά 
και εθνικά σύμβολα παραμένουν ανεπιθύμητα στις διαδηλώσεις µας. 


βωςδαμεΊΒ 12 ΒεποιοΠΊ8 12 5εε |εςς 


να σπάσουµε τον φόβο 
να γκρεµίσουµε τα τείχη 


χ. 
ΝΑΝΕ ΝΑ 
πορεία ενάντια στον 


αυταρχισμό ἃ τη διαφθορά 
18/12 15.00 Πάρκο Κοβοκάση 





